**AIŠKINAMASIS RAŠTAS**

**DĖL SAVIVALDYBĖS TARYBOS SPRENDIMO dėl UAB „MIESTO ENERGIJA“ KLAIPĖDOS MIESTO LAISVOJOJE EKONOMINĖJE ZONOJE TIEKIAMOS ŠILUMOS BAZINĖS KAINOS DEDAMŲJŲ NUSTATYMO“ projekto**

**1. Sprendimo projekto esmė, tikslai ir uždaviniai.**

Šiuo sprendimo projektu siūloma nustatyti uždarosios akcinės bendrovės ,,Miesto energija“ Klaipėdos laisvojoje ekonominėje zonoje tiekiamos šilumos kainas (kainų dedamąsias) antriesiems šilumos bazinės kainos galiojimo metams (be pridėtinės vertės mokesčio).

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės taryba 2015 m. spalio 29 d. sprendimu Nr. T2-279 nustatė UAB „Miesto energija“ Klaipėdos miesto laisvojoje ekonominėje zonoje tiekiamos šilumos bazinių šilumos kainų dedamąsias pirmiesiems galiojimo metams. Šilumos ūkio įstatymo 32 straipsnio 7 dalies 3 punkte įtvirtinta, kad savivaldybių tarybų nustatytos šilumos kainos dedamosios galioja ne ilgiau kaip 12 mėnesių nuo jų įsigaliojimo dienos.

Sprendimo projektas parengtas vadovaujantis Šilumos ūkio įstatymo 32 straipsnio 7 dalies 2 punktu, Šilumos kainų nustatymo metodikos, patvirtintos Valstybinės kainų ir energetikos kontrolės komisijos 2009 m. liepos 8 d. nutarimu Nr. O3-96 „Dėl Šilumos kainų nustatymo metodikos“, 74 ir 75 punktais Šilumos kainų nustatymo metodikos, patvirtintos Valstybinės kainų ir energetikos kontrolės komisijos 2009 m. liepos 8 d. nutarimu Nr. O3-96 „Dėl Šilumos kainų nustatymo metodikos“, 74 ir 75 punktais ir atsižvelgiant į UAB „Miesto energija“

**3. Kokių rezultatų laukiama.**

Priėmus siūlomą sprendimo projektą bus sudarytos sąlygos taikyti šilumos kainą paskaičiuotą laikantis teisės aktų reikalavimų.

**4. Sprendimo projekto rengimo metu gauti specialistų vertinimai.**

Parengtas sprendimo projektas derintas Savivaldybės administracijos Teisės ir Mokesčių skyriuose**.**

**5. Išlaidų sąmatos, skaičiavimai, reikalingi pagrindimai ir paaiškinimai.**

Dabartinė galiojanti šilumos kaina, patiektos iki pastato įvado vienanarė šilumos kaina, taikoma 2016 m. rugsėjo mėnesį – 3,35 euro ct/kWh be PVM. Vienanarė šilumos kaina už suvartotą šilumos kiekį – 3,51 euro ct/kWh be PVM.

**Šilumos kainos pokytis dėl efektyvumo koeficiento**

Skaičiavimams taikomi šilumos bazinės kainos nustatymo mėnesio (2015 m. spalio mėn.) ir perskaičiavimo ataskaitinio laikotarpio paskutinio mėnesio (2016 . birželio mėn.) vartotojų kainų pokyčiai pridedami UAB „Miesto energija“ 2016 m. rugpjūčio 30 d. rašte Nr. 175 „Dėl šilumos kainos dedamųjų perskaičiavimo. Atsižvengiant į statistikos departamento mėnesinius vartotojų kainų indeksus efektyvumo koeficientas yra 0,0046, todėl **šilumos kainų pastoviosios dedamosios didėja** **0,01 euro ct/kWh.**

**Šilumos kainos pokytis dėl realizuoto šilumos kiekio neatitikimo**

Šilumos kainos perskaičiavime naudojami 2015 m. liepos – 2016 m. birželio faktiniai realizuotos šilumos kiekio duomenys. Per nurodytą laikotarpį realizuotas (apskaitytas) šilumos kiekis – 3142,653 MWh, tai yra 55,1% mažiau, nei numatyta bazinės kainos skaičiavimuose, todėl:

**1,42 euro ct/kWh didėja perdavimo pastovioji dedamoji;**

**0,09 euro didėja mažmeninio aptarnavimo pastovioji dedamoji;**

**40,73 Eur/mėn. didėja mažmeninio aptarnavimo kaina vartotojui.**

**Šilumos kainos pokytis dėl nusidėvėjimo sąnaudų pokyčio**

Atsižvelgiant į 2014-2015 finansiniais metais ir po bazines kainos patvirtinimo 2015 kalendoriniais metais faktiškai atliktas ir suderintas investicijas, nusidėvėjimo sumą mažiname 8,584 tūkst. Eur., **todėl 0,12 eur ct/kWh mažėja šilumos perdavimo pastovioji dedamoji**.

**Šilumos kainos pokytis dėl kitų sąnaudų pokyčio**

Per ataskaitinį laikotarpį (2016-03-23) prisijungė vienas šilumos vartotojas, todėl **5,31 Eur/mėn. mažėja mažmeninio aptarnavimo kaina vartotojui.**

**Šilumos kainos pokytis dėl investicijų grąžos, susijusios su įvykdytais investiciniais projektais pokyčio**

Dėl investicijų grąžos pokyčio **0,01 euro ct/kWh mažėja šilumos kainos pastovioji dedamoji**.

**Šilumos kainos pokytis dėl faktinės investicijų grąžos pokyčio, susijusio su Rd ir Re pokyčiu**

Investicijų grąžos normai skaičiuoti panaudoti duomenys, naudojami vidutinei svertinei kapitalo kainai (WACC) skaičiuoti. Kapitalo struktūrai naudota Valstybinės kainų ir energetikos kontrolės komisijos 2015 m. rugsėjo 22 d. nutarimu Nr. O3-510 patvirtintos Investicijų grąžos normos nustatymo metodikos 10 punkto nuostata, o nuosavo kapitalo kainai – šios metodikos 9 punkto nuostatos. Ataskaitiniu laikotarpiu bendrovė skolinto kapitalo neturėjo, todėl jo kaina lygi 0. Perskaičiuojant šilumos kainos dedamąsias, įvertinus nuosavą:

**0,11 euro ct/kWh mažėja perdavimo pastovioji dedamoji;**

**0,01 euro ct/kWh mažėja mažmeninio aptarnavimo pastovioji dedamoji.**

Šilumos kainų dedamosios, perskaičiuotos antriesiems bazinės kainos galiojimo metams, pateiktos sprendimo projekte.

Šilumos bazinių dedamųjų kainos skaičiavimai, pagrindimai bei paaiškinimai pateikti UAB ,,Miesto energija“ 2016 m. rugpjūčio 30 d. rašte Nr. 175 ,,Dėl šilumos kainos dedamųjų perskaičiavimo“.

**6. Lėšų poreikis sprendimo įgyvendinimui.**

Sprendimo projekto įgyvendinimas papildomų biudžeto lėšų nepareikalaus.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – Klaipėdos miesto laisvojoje ekonominėje zonoje esantiems šilumos

vartotojams UAB „Miesto energija“ taikomos šilumos kainos dedamosios bus nustatytos laikantis teisės aktų reikalavimų

Neigiama pasekmė – apskaičiuotos kainos didėja.

**PRIDEDAMA:**

1. UAB ,,Miesto energija“ 2016 m. rugpjūčio 30 d. raštas Nr. 175, 15 lapų;

2. Teisės aktų ištraukos - 14 lapų.

Socialinės infrastruktūros priežiūros skyriaus vedėja Violeta Gembutienė